78 HOSEBONDEKIE 



BESPONS DE BERBIZ & DE LUR BLAUNK. 



Chescune mere berbit deit respondre del issue de sun 

 leat partot le este tant cum ele est letere de vi d. Kar les 

 meres berbiz ne sunt mye leteres outre le aust, ne horn ne 

 les tient mie volunters leteres ' aust pur ceo ke il valent le 

 meyns & sunt plus perilouses a iuerner, e si eles seient 

 malades ou febles si letent le meyns. E si deit la dae 

 respoundre de autretaunt del issue de vn galon de leat de 

 furmage & de bure de berbiz cum de i galon et demy de 

 leat de vache. E i galon de bure peyse vij li. e ii galons 

 peisent xiiii li. e xiiij li. funt la pere and xiiij peres funt 

 la wae. E fet a sauer ke la iumente vet xlix semeynes 

 dekes ele eit polene. E la vache vet xl semeynes dekes ele 

 eit velee. E la berbit del houre ke ele est assaille dekes 

 ele eit aingnele xxi semeyngnes. E la treie vet del houre 

 ke ele est assaille xvj iekes ele eit purcele. E la troi poet 

 purceler v feez en ij aunz & nyent plus. E le owe coue 

 vne feez par an si ele est bone mes ceo ne fra ele mie ches- 

 cun an ne chescune ne poet mie fere issi, mes sulom ceo 

 ke eles seient bien gardez si respondrent de plus ou de 

 meyns. 



COMENT HOM DEIT METTRE LE ISSUE DE SUN ESTOR A 

 FERME. 



E si vos volet mettre le issue de vostre estor a fermes 

 vos deuet prendre de chescune vache iij s. & vj d. de cler 

 & aquiter la dime & sauuer vos la vache & le veal. E de 

 la berbit vj d. & aquitter la dime & sauuer vos la berbit & 

 le aignel. E la troie vos deit rendre vj s. vj d. par an & 

 aquiter la dime & sauuer vos la troie. E chescune mere 

 owe vos deit rendre vij d. ob. de cler & aquiter la dime & 

 sauuer le owe. E chescon geline vos deit rendre par [ 2 

 de cler & aquiter la dime & sauuer la geline. E x quarters 

 mmes] 3 & de peres deiuet respoundre de vii tonel de 



1 [apres.] ' illegible [an ix d.] ' de poumes. 



